പണിതിട്ടും പണിതിട്ടും തീരാതെ റീബില്ഡ് കേരള തിരുവനന്തപുരം: മഹാപ്രളയം വന്ന് മൂന്ന് വര്ഷം പിന്നിട്ടിട്ടും പ്രളയത്തില് തകര്ന്ന സംസ്ഥാനത്തെ പുനര്നിര്മ്മിക്കാനുള്ള പദ്ധതിയായ റീബില്ഡ് കേരളയ്ക്ക് സര്ക്കാര് അനാസ്ഥമൂലം ഒച്ചിഴയുന്ന വേഗം. സെമിനാറുകളും,പഞ്ചനക്ഷത്ര ഒാഫീസിലിരുന്ന് ആസൂത്രണം ചെയ്തും വിദേശത്ത് പോയി പഠിച്ചും തയ്യാറാക്കിയ റീബില്ഡ് കേരള ഇതുവരെ സമര്പ്പിച്ചത് 1805കോടി രൂപയുടെ പദ്ധതി. ഭരണാനുമതി ലഭിച്ചത് 807കോടിയുടെ പദ്ധതിക്ക്. ചെലവഴിച്ചത് 627.87കോടിയും. 2018ല് 13ജില്ലകളെ വിഴുങ്ങുകയും, 488 പേരുടെ ജീവനെടുക്കുകയും ചെയ്ത മഹാപ്രളയത്തില് സര്ക്കാര് കണക്ക് പ്രകാരം പൊതുനഷ്ടം 26,718 കോടിയാണ്. ഇത് പുനര്നിര്മ്മിക്കാന് റീബില്ഡ് കേരള ലക്ഷ്യമിട്ടത് 31,000 കോടിയുടെ നിര്മ്മാണം. 912.45കോടിയുടെ സഹായം ദുരതാശ്വാസ നിധിയിലേക്ക് എത്തിയപ്പോള്,സര്ക്കാര് പൊതുജനങ്ങള്ക്ക് 3881.94കോടി രൂപ വിതരണം ചെയ്തു. ഏഴു ലക്ഷത്തോളം പേര്ക്ക് പ്രയോജനം കിട്ടി. എന്നാല്, പദ്ധതി ഇഴയാന് തുടങ്ങിയതോടെ സഹായങ്ങളും നിലച്ചമട്ടാണ്. കേന്ദ്രസര്ക്കാര് 3048 കോടി നല്കിയപ്പോള്, ചെലവിന്റെ കണക്ക് നല്കിയത് 900കോടിയുടേത് മാത്രം.ഇതോടെ കേന്ദ്ര സഹായം നിറുത്തി.ലോകബാങ്ക് സഹായത്തിന്റെ ആദ്യഗഡുവായ 1726കോടി പണമായി കിട്ടിയത് വകമാറി ചെലവഴിച്ചതോടെ രണ്ടാംഗഡു മാറ്റിവച്ചു.ജര്മ്മന് ബാങ്കിന്റെ 1400 കോടിയുടെ സഹായത്തിന്റെ സ്ഥിതിയും ഇത് തന്നെ. പ്രളയത്തെ പ്രതിരോധിക്കാനും,തടയാനുമുള്ള ക്രിയാത്മക പദ്ധതികള് റീബില്ഡ് കേരളയില് ഇല്ലെന്നും ആക്ഷേപമുണ്ട്. ലഭിച്ച സഹായം കോടി കേന്ദ്രം 3048.39 ലോകബാങ്ക് 1726 ജര്മ്മന്ബാങ്ക് 1400 പ്രളയസെസ് 1750 പൊതുജനം 3096.33 സാലറിചലഞ്ച് 1347.58 സഹ.വകുപ്പ് 52.69 മദ്യസെസ് 308.68 സര്ക്കാര് വിഹിതം 107.17 ആകെ 12,836.84 ചെലവാക്കിയത് കോടി കേന്ദ്ര വിഹിതം 900 ദുരിതാശ്വാസം 3881.94 റീബില്ഡ് കേരള പദ്ധതിക്കായി 807 ആകെ 5588.94